CELEX: 52012AP0396
Language: da
Date: 2012-10-25 00:00:00
Title: Udnævnelse af et medlem af Den Europæiske Centralbanks direktion Europa-Parlamentets afgørelse af 25. oktober 2012 om Rådets indstilling om udnævnelse af et medlem af Den Europæiske Centralbanks direktion (C7-0195/2012 – 2012/0806(NLE))

11.3.2014   
            
            
               DA
            
            
               Den Europæiske Unions Tidende
            
            
               CE 72/118
            
         Torsdag den 25. oktober 2012Udnævnelse af et medlem af Den Europæiske Centralbanks direktion
   P7_TA(2012)0396
   Europa-Parlamentets afgørelse af 25. oktober 2012 om Rådets indstilling om udnævnelse af et medlem af Den Europæiske Centralbanks direktion (C7-0195/2012 – 2012/0806(NLE))
   2014/C 72 E/19
   (Høring)
   
      Europa-Parlamentet,
   
   
               —
            
            
               der henviser til Rådets henstilling af 10. juli 2012 (1),
            
         
               —
            
            
               der henviser til artikel 283, stk. 2, andet afsnit, i traktaten om Den Europæiske Unions funktionsmåde, der danner grundlag for Det Europæiske Råds høring af Parlamentet (C7-0195/2012),
            
         
               —
            
            
               der henviser til forretningsordenens artikel 109,
            
         
               —
            
            
               der henviser til betænkning fra Økonomi- og Valutaudvalget (A7-0348/2012),
            
         
               A.
            
            
               der henviser til, at Det Europæiske Råd ved skrivelse af 13. juli 2012, der modtoges den 18. juli 2012, hørte Parlamentet om udnævnelsen af Yves Mersch til medlem af Den Europæiske Centralbanks (ECB) direktion for en embedsperiode på otte år,
            
         
               B.
            
            
               der henviser til, at Parlamentets Økonomi- og Valutaudvalg derefter foretog en bedømmelse af den indstillede kandidats papirer, især på baggrund af de krav, der er fastsat i artikel 283, stk. 2, i traktaten om Den Europæiske Unions funktionsmåde, og behovet for fuld uafhængighed for ECB på området for valutapolitik i henhold til artikel 130; der endvidere henviser til, at udvalget i forbindelse med denne bedømmelse modtog et CV fra kandidaten samt dennes svar på det fremsendte spørgeskema;
            
         
               C.
            
            
               der henviser til, at udvalget den 22. oktober 2012 afholdte en høring med den indstillede kandidat, som efter en indledende redegørelse besvarede spørgsmål fra udvalgets medlemmer,
            
         
               D.
            
            
               der henviser til, at der var bred enighed om, at den udnævnte kandidat var værdig i almindeligt omdømme og havde den professionel erfaring i monotære forhold og bankforhold, der var nødvendig for at kunne udøve de funktioner, der krævedes af et medlem af ECB's direktion,
            
         
               E.
            
            
               der henviser til, at spørgsmålet om kvinders repræsentation i ECB var blevet rejst uformelt af MEP'er inden udløbet af Tumpel-Gugerells embedsperiode,
            
         
               F.
            
            
               der henviser til, at der lige siden oprettelsen af ECB og indtil Tumpel-Gugerells fratræden altid havde været et kvindeligt medlem i ECB's direktion,
            
         
               G.
            
            
               der henviser til, at udvalget i overensstemmelse med princippet om loyalt samarbejde mellem medlemsstaterne inden udløbet af Gonzales-Paramos mandat i maj 2012 sikrede, at Rådet af udvalgets formand på vegne af samtlige politiske grupper blev underrettet ved en skrivelse af 8. maj 2012 til formanden for Eurogruppen om den manglende diversitet i ECB’s direktion og nødvendigheden af at fremstille en kvindelig kandidat,
            
         
               H.
            
            
               der henviser til, at udvalgets formand i samme skrivelse opfordrede Eurogruppen til at gennemføre en mellemsigtet plan om at forfremme kvinder til indflydelsesrige stillinger i ECB i de nationale centralbanker i de nationale finansministerier,
            
         
               I.
            
            
               der henviser til, at der ikke blev modtaget noget formelt svar på skrivelsen af 8. maj 2012,
            
         
               J.
            
            
               der henviser til, at artikel 2 i Traktaten om Den Europæiske Union fastlægger princippet om ligestilling mellem kvinder og mænd,
            
         
               K.
            
            
               der henviser til, at artikel 19 i TEUF giver Unionen beføjelser til at bekæmpe forskelsbehandling på grund af køn,
            
         
               L.
            
            
               der henviser til, at kønsdiversiteten i bestyrelser og regeringer sikrer bredere kompetence og videre perspektiver, og at ansættelse af kun mænd eller kun kvinder betyder et snævrere udvalg og medfører, at potentielle fremragende kandidater udelukkes,
            
         
               M.
            
            
               der henviser til, at embedsperioden for ECB's nuværende direktion udløber i 2018, hvorved direktionen muligvis vil mangle kønsdiversitet indtil da,
            
         
               N.
            
            
               der henviser til, at Europa-Parlamentets formand ved en skrivelse af 19. september 2012 efter et møde i Formandskonferencen anmodede formanden for Det Europæiske Råd om at give tilsagn om, at han ville sikre, at alle Unionens institutioner under hans ansvar ville gennemføre konkrete foranstaltninger for at sikre balancen mellem mænd og kvinder;
            
         
               O.
            
            
               der henviser til, at Kommissionen den 21. september 2010 vedtog en strategi for ligestilling mellem mænd og kvinder 2010-2015 (COM(2010)0491) og en rapport om fremskridt i ligestillingen mellem kvinder og mænd i 2011 (SWD(2012)0085) den 16. april 2012,
            
         
               P.
            
            
               der henviser til, at Kommissionens forslag til Europa-Parlamentets og Rådets direktiv om adgang til at udøve virksomhed som kreditinstitut og om tilsyn med kreditinstitutter og investeringsselskaber (kapitalkravsdirektivet (CRD4)) indeholder krav til institutionerne om at indføre en politik, der fremmer kønsdiversiteten i det ledende organ,
            
         
               Q.
            
            
               der henviser til, at Det Europæiske Råd den 7. marts 2011 vedtog den europæiske ligestillingspagt for perioden 2011-2020,
            
         
               R.
            
            
               der henviser til, at Parlamentet har vedtaget beslutning af 13. marts 2012 om kvinders deltagelse i politisk beslutningstagning (2), af 8. marts 2011 om ligestilling mellem kvinder og mænd i Den Europæiske Union - 2010 (3) og af 6. juli 2011 om kvinder og virksomhedsledelse (4),
            
         
               1.
            
            
               afgiver negativ udtalelse om Rådets henstilling om udnævnelse af Yves Mersch til medlem af ECB’s direktion og anmoder Rådet om at tage sin henstilling tilbage og forelægge Parlamentet en ny henstilling;
            
         
               2.
            
            
               pålægger sin formand at sende denne beslutning til det Europæiske Råd, Rådet og medlemsstaternes regeringer og parlamenter.
            
         
      (1)  EUT C 215 af 21.7.2012, s. 4.
   
      (2)  Vedtagne tekster, P7_TA(2012)0070.
   
      (3)  EUT C 199 E af 7.7.2012, s. 65.
   
      (4)  Vedtagne tekster, P7_TA(2011)0330.